იტალია

იტალია (იტალ. Italia), ოფიციალურო იტალიაშ რესპუბლიკა (იტალ. Repubblica italiana) — უნიტარული, საპარლამენტო რესპუბლიკა ობჟათე-ბჟადალ ევროპას. ოორუეჸურე, ალპეფიშ მანგას უხურგანს საფრანგეთი, შვეიცარია, ავსტრია დო სლოვენია. ობჟათეჸურე თინა ედომუშამო ფორჷნს აპენინიშ ჩქონს, სქირონაშქა ზუღაშ ჟირი უკაბეტაშ კოკის — სიცილიას დო სარდინიას, თაშნეშე შხვა ანდა მორჩილ კოკის. იტალიაშ თანჯეფს იდვალუაფუ ჟირი ანკლავი, ზოხორინელი სახენწჷფოეფი სან-მარინო დო ვატიკანი. თე ბორჯის იტალიას შვეიცარიაშ ტერიტორიას უღჷ ექსკლავი კამპიონე-დ'იტალია. იტალიაშ ტერიტორია ფორჷნს 301 338 კმ²-ს დო ახასიათენს ზჷმიერი ორტყაფუშ კლიმატი. 60,6 მლნ მახორუთ იტალია ევროპას მა-5 სახენწჷფო რე მახორობაშ მუდანობაშ მეჯინათ დო მოსოფელს 23-ა. ჯოხოდვალა ოფიციალური: იტალიაშ რესპუბლიკა. ოდაბადური: Italia, Repubblica Italiana. ეტიმოლოგია მერცხუაფილი რე ჯვეშ იტალიკურ ტომეფწკჷმა, თენეფიშ ართ ნორთიქ, ლათინოსეფქ აკოჭოფეს შხვეფი დო ქჷდარსხეს რომიშ სახენწჷფო. შხვა ვერსიაშ მეჯინათ, ეტიმოლოგია მოურს „გინეფიშ ღორონთიშ“ ჯოხოშე, ლათინურო vituli გინს ჯოხო. გეოგრაფია ქიანა იდვალუაფუ ბჟადალუ ევროპას, აპენინეფიშ ჩქონს დო გოხოლუაშ კოკეფს. ომძღჷ ქიანეფი: საფრანგეთი, სლოვენია, ავსტრია, შვეიცარია. იტალიაშ ტერიტორიას აშაძჷ ჟირი სუვერენული სახენწჷფო-ანკლავი: ვატიკანი დო სან-მარინო. ქიანაშ ნანანოღა რე რომი. ფართობი — 301 230 კმ² თანჯეფი: ოზუღე — 4 852 კმ; ოსქირონე — 1 703 კმ. ორთა: გეოგრაფიული რაიონეფი — ალპეფი, აპენინეფი, პოშ ვე. უმაღალაში კონკეფი (მ) — გრან-პარადიზო 4 061, მონბლანი 4 807 (საფრანგეთიწკჷმა ართო); უდიდაში წყარმალუეფი (კმ) — პო 652, ადიჯე 410, ტევერე 405; უდიდაში ტობეფი (კმ²) — გარდა 370, ლაგო-მაჯორე 170 (გვალო 212), კომო 146, ტრაზიმენო 128; უდიდაში კოკეფი (კმ²) — სიცილია 25 426, სარდინია 23 813, ელბა 223 კლიმატი — სქირონაშქაზუღური, კონტინენტური, ალპური. ორთაშობური რესურსეფი — ვარჩხილიშწყარი, მარმარილო, წურწუფა, ორთაშობური აირიშ დო ნაფთობიშ მორჩილი რეზერვეფი, ჩხომი, ქუანოშქერი, ოფუტეშ მეურნობაშ დიხეფი. დემოგრაფია მახორობა — 60 231 214 (2009), თინეფ შქას 94,1% იტალიარეფი, 2,6% სარდინიალეფი, 1,2% ფრიულარეფი. ნინეფი — იტალიური, გერმანული (ტრენტინო-ალტო-ადიჯეშ რეგიონს), ფრანგული (ვალე დ-აოსტა), სლოვენური (ტრიესტე-გორიცია). რელიგია — კათოლიციზმი. ნოღეფი (ვით.) — რომი (2 456, აგლომ. — 3 550), მილანი (1 180, აგლომ. — 4 047), ნეაპოლი (992, აგლომ. — 3 612), ტურინი (856, აგლომ. — 1.612), პალერმო (652, აგლომ. — 946), გენუა (602, აგლომ. - 675), ბოლონია (369, აგლომ. - 536), ფლორენცია (352, აგლომ. - 824). რესურსეფი ინტერნეტის Italy entry at The World Factbook Archived 2017-07-09 ვებ-ხასჷლას Wayback Machine. ტურიზმიშ ოფიციალური ვებ-ხასჷლა Archived 2009-10-18 ვებ-ხასჷლას Wayback Machine. Italy at the Open Directory Project Archived 2011-11-14 ვებ-ხასჷლას Wayback Machine. ვიკიმედიაშ ატლასი ოთარობე President of the Republic of Italy Chamber of Deputies Ministry of Foreign Affairs Archived 2008-05-17 ვებ-ხასჷლას Wayback Machine. Ministry of Education: international exchanges Archived 2009-04-19 ვებ-ხასჷლას Wayback Machine. Ministry of Labour and Social Welfare Archived 2007-09-22 ვებ-ხასჷლას Wayback Machine. Ministry of Justice Chief of State and Cabinet Members Archived 2011-10-16 ვებ-ხასჷლას Wayback Machine. სქოლიო